पाएं अपने शहर की ताज़ा ख़बरें और फ्री ई-पेपरडाउनलोड करें
उदयपुर. बेदला पुलिया के पास शुक्रवार सुबह कार सवार दो युवकों ने स्कूटी से जा रही महिला के साथ छेड़छाड़ की और उसकी चेन लूटने का प्रयास किया। महिला के चीखने पर आस-पास के लोगों को इकट्ठा होता देख युवक फरार हो गया, लेकिन महिला ने बहादुरी दिखाते हुए उनका पीछा किया और गाड़ी नंबर लिख लिए। घबराई स्थिति में महिला थाने पहुंची। वहां उसने आरोपियों के खिलाफ एफआईआर दर्ज कराई। बाद मे पुलिस ने गाड़ी नंबर के आधार पर दोनों आरोपियों को गिरफ्तार कर लिया।
गाड़ी नंबर के अनुसार पहचान पता कर पुलिस ने आरोपी बेदला निवासी प्रभामित्र (24) पुत्र रमण मेघवाल और शंकरलाल (28) पुत्र भंवरलाल खटीक को गिरफ्तार किया है। पुलिस ने महिला के साथ छेड़छाड़ करने और उसकी चेन लूटने के प्रयास का मामला दर्ज किया है।
पुलिस ने बताया कि महिला उसकी 11 वर्षीय बेटी को समर कैम्प में छोडऩे के लिए स्कूटी से बेदला से मोतीमगरी आ रही थी। बेदला पुलिस पार करते समय दोनों युवकों ने जानकर गाड़ी अड़ाने की कोशिश की। इस पर महिला ने युवकों से गाड़ी देख कर चलाने को कहा और आगे निकल गई। दोनों युवकों ने महिला का पीछा किया और फतहपुरा के पास महिला की स्कूटी से कार अटाई।
आरोपियों ने गाड़ी से निकलकर महिला के साथ छेड़छाड़ व दुव्र्यवहार किया और उसके गले पर झपट्टा मार कर चेन तोड़ दी। हालां कि चेन टूट कर महिला के कपड़ों में ही फंस गई और उसके चिल्लाने पर आस-पास लोग इकट्ठे होने लगे। इस पर घबराए दोनों युवक कार से फरार हो गए। लेकिन महिला ने बहादुरी दिखाते हुए युवकों का पीछा किया और गाड़ी नंबर नोट किए।
Photo : Rishabh Jain
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bam_Latn zho_Hant eng_Latn